google/wiki40b huggingface dataset:
Taikomieji mokslai

Taikomieji mokslai – į mokslo praktiką orientuotos mokslo šakos, pošakiai. Priešingai nei mokslo teorijos taikomieji mokslai, aktualūs praktinėje veikloje, visuomenėje, jų tyrimai nėra nukreipti į teorinių modelių kūrimą, kuriais remiasi atitinkamas mokslas, jo struktūriniai vienetai, atšakos.
Tikslus taikomųjų mokslų termino apibrėžimas lieka ir toliau mokslotyros objektu (Louis Pasteur yra pasakęs: „Nėra jokio taikomojo mokslo, yra tik mokslo (pri)taikymai“).

Istorija

Taikomųjų mokslų svarbą atspindėjo ir specializuotųjų aukštųjų mokyklų (University of Applied Sciences – taikomųjų mokslų universitetas), Vokietijoje - Fachhochschule, TSRS – institutų, akademijų steigimas greta universaliųjų mokslo tyrimo įstaigų (universitetų) atsiradimas.
Lietuvoje buvo įsteigti specializuoti institutai, vėliau reorganizuoti į specializuotus universitetus (Vilniaus pedagoginis institutas tapo Vilniaus pedagoginiu universitetu, Kauno medicinos institutas – Kauno medicinos akademija, Kauno medicinos universitetu; Vilniaus statybos ir inžinerijos insitutas – Gedimino technikos universitetu etc.).
Abu Jahija Bakras ibn Abdalchakas

Istorija

Vadovauti Marinidams Abu Jahija Bakras pradėjo 1244 m. po brolio Mahometas I-jo žuties. Jis kontroliuojamose teritorijose pravedė žemės reformą ir išdalino ją genties giminėms. Tai buvo drąsus žingsnis, kuris įkvėpė klajoklių gentis naujoms kovoms prieš Almochadų dinastiją. 1248 m. rugpjūtį Marinidai užėmė Fesą, po to Tazą, Salę, Rabatą, Meknesą ir lygumas iki Um ar-Rbijos. Maroke atsirado nauja Marinidų valstybė su sostine Fesu. 1250 m. Abu Jahija Bakras užpuolė ir prie Islio upės sutriuškino Zajanidus. Kol Abu Jahijos Bakro nebuvo Fese, jo priešininkai sukėlė maištą, bet grįžęs į Fesą, – susigrąžino miestą. Sekančiais metais Abu Jahijai Bakrui teko atremti Almochadų antpuolius, bet 1254 m. kalifas Umaras Almurtadas prie Feso buvo nugalėtas. Abu Jahija Bakras užėmė Tadlą, Sidžilmasą ir priartėjo prie Marakešo. 1258 m. Abu Jahija Bakras dėl ligos mirė, palaidotas Rabate.
Ajorėjų kalba

Geografinis paplitimas

Ajorėjų kalba kalbama Paragvajuje ir Bolivijoje – 3000 kalbančiųjų Pargvajauje ir 771 Bolivijoje. Paragvajuje ajorėjų kalba kalbama Čiako departamente ir šiaurinėje Aukštutinio Paragvajaus departamento dalyje. Bolivijoje ajoreo kalba kalbama Gran Čiako provincijoje, Santa Kruso departamente. Vienintelis kalbos dialektas yra cirakua.
Diunkerkas

Istorija

Diunkerkas pirmą kartą paminėtas 1067 m. Viduramžiais daugiausia priklausė Flandrijos grafystei. 1388 m. tuomet vykusio Šimtamečio karo metu nuniokotas Anglijos kariuomenės. XVI a. pradžioje atiteko Ispanijai. Miestą per XVI ir XVII a. vykusius karus kelis kartus buvo užėmusi Prancūzija. 1662 m. galutinai atiteko Prancūzijai. Pirmojo pasaulinio karo metais buvo svarbi Prancūzijos karinė jūrų bazė. Antrojo pasaulinio karo metu, Vokietijai puolant Prancūziją, Diunkerko operacijos metu evakuota daugiau nei trečdalis milijono Jungtinės Karalystės, Belgijos ir Prancūzijos karių.
Altajaus krašto herbas

Altajaus krašto herbas – oficialus Altajaus krašto simbolis, patvirtintas 2000 m. gegužės 25 d.

Herbo aprašas

Herbo skydas prancūziškas/rusiškas, perkirstas. Viršutinis laukas mėlynas, apatinis – raudonas.

Viršutiniame lauke rūkstanti sidabrinė XVIII a. aukštakrosnė, dūmai rūksta į kairę.

Apatiniame lauke žalia taurė.
Skydą supa auksinių javų varpų vainikas, perpintas mėlyna juosta.
Kauno Šilo pradinė mokykla

Istorija

Kauno Šilo pradinė mokykla įkurta 1993 metais Aukštosios Panemunės mikrorajone. Nuo pat mokyklos įkūrimo visas ugdomasis, kūrybinės raiškos bei dvasinio tobulėjimo darbas remiasi lietuvių tautinės kultūros vertybių perimamumu.
1994 m. įkurtas mokyklos Etnografinis muziejus. Visose klasėse vyksta etnokultūros užsiėmimai, naudojant švietimo ir ugdymo skyriuje patvirtinta direktorės pavaduotojos ugdymui G. Kepežinskienės individualia Etnokultūros programa I - IV klasėms.
2000 m. mokykloje pradėti rengti autoriniai etninės kultūros seminarai Kauno miesto ir respublikos pedagogams. Mokykla artimai bendradarbiauja su mikrorajono ugdymo įstaigomis, vaikų globos namais, Panemunės senelių namais, biblioteka, seniūnija, Panemunės bažnyčia bei dvasininkais.

Mokiniai

Aistis ir Artūras Gelusevičiai, mokosi Juozo Naujalio muzikos gimnazijoje, obojaus ir gitaros klasėse.
Žievinė šalmabudė

Literatūra

Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 183 psl.
Apžvalga (žydų)

Istorija

Leido žydų karių, dalyvavusių Lietuvos nepriklausomybės kovose, sąjunga. Nr. 1 išėjo 1935 m. birželio 16 m. Spausdino G. Lano bei S. Jeselevičiaus spaustuvės. 1936 m. gruodžio 6 d. išleido „Iliustruotą apžvalgos priedą“. Paskutinis numeris pasirodė 1940 m. birželio 25 d.
Skirtas Lietuvoje ir užsienyje gyvenantiems žydams, mokantiems lietuviškai, bei lietuviams, norintiems geriau susipažinti su žydų gyvenimo problemomis, jų tradicijomis, kultūra. Leidinyje svarstyti lietuvių ir žydų santykiai, pasakota apie žydų gyvenimą įvairiose šalyse, rašyta apie Lietuvos vidaus ir užsienio politiką, spausdinti jaunųjų žydų rašiniai, žydų literatūros kūriniai, lietuvių publicistų ir rašytojų kūryba.

Redaktoriai

A. J. Livšicas, L. Šibailis, A. V. Melamedas, M. Bramsonas.
Moa (Kuba)

Istorija

Moa miestas įkurtas 1939 m., pradėjus kalnakasybos pramonę.
Evenkų rajonas

Geografija

Rajonas ribojasi su Jakutija ir Irkutsko sritimi rytuose, su Taimyro rajonu šiaurėje, su Turuchansko rajonu vakaruose, su Kežmos, Bogučanų, Motygino ir Severo Jeniseiskio rajonais pietuose. Evenkų rajonas užima 32 % Krasnojarsko krašto ir 4,5 % Rusijos ploto. Nusidriekęs iš šiaurės į pietus 1500 km, plotis 800–850 km. Šalia Vivio ežero yra Rusijos geografinis centras.
Visa rajono teritorija yra Vidurio Sibiro plokščiakalnyje (aukštis iki 831 m), šiaurėje siekia Putorano plynaukštę. Rajono upės priklauso Jenisiejaus baseinui: Akmenuotoji Tunguska (su Kamo, Velmo, Tetere, Čunia), Žemutinė Tunguska (su Ejka, Kočečiumu, Vivi, Tutončana, Severnaja, Ilimpėja, Nidymu, Taimura, Učamiu), taip pat yra Viliujaus ištakos. Gausu ežerų (Jesėjus, Čeko, Vivi, Niakšingda, Diupkunas).
Klimatas itin kontrastingas: liepą temperatūra siekia +13–15 °C, sausį -34–38 °C. Vidutinis metinis kritulių kiekis ~400 mm.
Vincas Asevičius

Vincas Asevičius (1896 m. liepos 27 d. Viščiakaimis, Alvito valsčius – 1942 m. kovo 6 d. Kaunas) – Lietuvos karinis veikėjas, pulkininkas leitenantas.

Biografija

1917 m. baigė Veiverių mokytojų seminariją. 1919 m. liepos 4 d. pradėjo tarnybą Lietuvos kariuomenėje. 1919 m. baigė Karo mokyklą, 1924 m. baigė Aukštuosius karininkų kursus.
1919 m. paskirtas į 1-ąjį atsargos batalioną, 1920 m. perkeltas į formuojamą šarvuočių būrį, vėliau paskirtas šarvuočio „Šarūnas“ komendantu. 1924 m. perkeltas į Šarvuočių rinktinę. 1927 m. paskirtas tankų bataliono vadu, vėliau Šarvuočių rinktinės vadu. 1935 m. perkeltas į kariuomenės intendantūrą, 1936 m. į Priešlėktuvinės apsaugos rinktinę, paskirtas technikos skyriaus viršininku. 1939 m. suteikus pulkininko leitenanto laipsnį išėjo į atsargą.
Prancūzų epas

"Rolando giesmė"

"Rolando giesmė" buvo sukurta apie 1100 m., prieš pat pirmąjį kryžiaus žygį.
Ši poema (4002 eilutės) pasakoja apie didvyrišką grafo Rolando, Karolio Didžiojo sūnėno, žuvimą mūšio metu su maurais Ronsevalio slėnyje, apie Rolando patėvio Ganelono išdavystę, kuri buvo šios katastrofos priežastis, ir apie Karolio Didžiojo kerštą už Rolando ir dvylikos perų žuvimą.
Didžiausias autoriaus nuopelnas tas, kad jis išsaugojo gilią senosios legendos prasmę ir raiškumą ir, susiejęs pagrindines jos mintis su to meto aktualijomis, rado puikią meninę formą tai išreikšti.
Viduramžiais prancūzų poemų apie Rolandą vertimų, jų perpasakojimų arba pamėgdžiojimų buvo vokiečių, anglų, italų, ispanų, skandinavų ir keltų kalbomis.
Vilniaus geležinkelio stotis (Varšuva)

Vilniaus geležinkelio stotis – viena svarbiausių geležinkelio stočių Varšuvoje, Lenkijoje.
DreamWorks Records

Istorija

1996 m. po to, kai Geffen pardavė „Geffen Records“ kompanijai „MCA Music Entertainment“, jis kartu su Spielberg ir Katzenberg įkūrė kompaniją „DreamWorks SKG“. Tuo pačiu laiku buvo įkurta ir ši įrašų kompanija. Kompanijos logotipas yra paskutinis menininko Roy Lichtenstein darbas. „Geffen Records“ buvo „DreamWorks“ platintojas iki 1998 m., paskui „Interscope Records“ pradėjo platinti „DreamWorks“ įrašus. Rufus Wainwright buvo pirmasis pasirašęs sutartį su kompanija. Henry Rollins (ir kartu su grupe Rollins Band), George Michael, Randy Newman, Morphine, Eels, Nelly Furtado ir Papa Roach taip pat pasirašė kontraktus su „DreamWorks Records“.
Kompanijai vadovavo Lenny Waronker ir Mo Ostin, kurie anksčiau vadovo „Warner Bros. Records“. „Dreamworks SKG“, susidūrusi su finansinėms problemomis, 2003 m. spalį pardavė „DreamWorks Records“ kompanijai „Universal Music Group“. Nors kompanija gavo daug dėmesio, negalėjo pateisinti įdėtų lūkesčių ir pinigų. 2004 m. jau buvo pradėta naikinti kompaniją, didesnę dalį atlikėjų pervedant į „Geffen Records“.

„DreamWorks Nashville“

„DreamWorks“ turėjo padalinį, įsikūrusį Nešvilyje, pavadinimu „DreamWorks Nashville“, kuris specializavosi kantri muzikoje. „DreamWorks Nashville“ atlikėjai buvo Jessica Andrews, Emerson Drive, Toby Keith, Tracy Lawrence, Randy Travis, Jimmy Wayne, ir Darryl Worley. Po „DreamWorks Records“ iširimo kompanijos pirmininkas Scott Borchetta 2005 m. įsteigė „Big Machine Records“. Borchetta taip pat pasirašė kontraktą su „Show Dog Records“ ir Toby Keith, nors Keith po metų atsitraukė nuo projekto. 2006 m. sausio 29 d. „DreamWorks Nashville“ buvo galutiniai uždaryta kompanijos „Universal Music Group Nashville“.
Adolfas Šleževičius

Biografija

1965 m. baigė Šiaulių 9-ąją vidurinę mokyklą. 1965–1967 m. studijavo Kauno politechnikos instituto (KPI) Šiaulių vakariniame fakultete. 1965–1967 m. Šiaulių televizorių gamyklos radijo aparatūros montuotojas. 1967–1971 m. studijavo KPI Mechanikos fakultete, kur įgijo inžinieriaus mechaniko specialybę. 1971–1972 m. Kauno maisto pramonės technikumo (dab. Kauno kolegija) dėstytojas.
1972–1977 m. Kauno pieno kombinato vyresnysis inžinierius konstruktorius, vyriausiasis mechanikas, vyriausias inžinierius. 1977–1981 m. LTSR mėsos ir pieno pramonės ministro pavaduotojas. 1980–1982 m. Sąjunginio neakivaizdinio ekonomikos ir finansų instituto aspirantas. 1982 m. parašė ir apgynė ekonomikos mokslų kandidato disertaciją, docentas. 
1981–1983 m. Liaudies ūkio akademijos prie TSRS Ministrų Tarybos klausytojas (neakivaizdiniu būdu mokėsi Sąjunginiame ekonomikos ir finansų institute). 1983–1989 m. LKP CK agropramoninio komplekso skyriaus vedėjo pavaduotojas. 1989–1990 m. Lietuvos pieno pramonės gamybinio susivienijimo „Pieno centras“ pirmininkas. 1990–1991 m. LR žemės ūkio ministro pirmasis pavaduotojas. 1991–1993 m. Lietuvos-Norvegijos bendros įmonės C.-Olsen-Baltic prezidentas.  Po Lietuvos komunistų partijos atsiskyrimo nuo SSKP ir pavadinimo pakeitimo tapo Lietuvos demokratinės darbo partijos (LDDP) nariu.

Ministras pirmininkas

1993 m. kovo 10 d. ministro pirmininko poste pakeitė Bronislovą Lubį.  Savo vadovavimo vyriausybei laikotarpiu tęsė po nepriklausomybės paskelbimo pradėtas reformas su didesne orientacija į socialinę sferą; stengėsi palaikyti gerus santykius tiek su Vakarais, tiek su Rusija. 
Buvo priverstas atsistatydinti po to, kai 1995 m. gruodžio 19 d. Lietuvos banko valdyba paskelbė apie Lietuvos akcinio inovacinio banko veiklos sustabdymą. Po kelių savaičių paaiškėjo, kad likus dienai iki bankroto A. Šleževičius atsiėmė terminuotą indėlį iš šio banko, t. y. galėjo pasinaudoti tarnybine padėtimi. 1996 m. sausio 4 d. LDDP prezidiumas poelgį įvertino kaip „moralinę ir politinę klaidą“, bet atsistatydinimui nepritarė. Sausio 6 d. dėl premjero elgesio iš vyriausybės pasitraukė Povilas Gylys ir Linas Linkevičius. Prezidentas Algirdas Brazauskas pareikalavo, kad premjeras atsistatydintų, tačiau A. Šleževičius nesutiko. Tuomet valstybės vadovas savo dekretu pasiūlė Seimui atleisti ministrą pirmininką. Seimo dauguma tam pritarė. Vasario 8 d. premjeras atleistas iš pareigų. 
1996 m. sausio 24 d. generalinė prokuratūra iškėlė baudžiamąją bylą dėl piktnaudžiavimo tarnyba dėl neteisėtai priskaičiuotų, išmokėtų ir gautų padidintų palūkanų pagal A. Šleževičiaus terminuotų indėlių sutartis. Byla užtruko keletą metų.
Pasitraukęs iš politikos užsiėmė verslo konsultavimu, technologijų prekyba, kelerius metus dirbo Rusijoje. Tarptautinių verslo ryšių bendrovės „TVRG“ vadovas. Nepartinis. UAB „Alfabioetanolis“ generalinis direktorius. Vilniaus Rotary klubo narys. Kelmės rajono garbės pilietis.
GR pėsčiųjų takai

GR Pėsčiųjų Takai (Grande Randonnée prancūziškai, Grande Rota portugališkai, Gran Recorrido ispaniškai) yra pėsčiųjų takų tinklas Europoje, daugiausia Prancūzijoje, Belgijoje, Olandijoje ir Ispanijoje. Vien tik Prancūzijoje takų ilgis yra apie 60000 km. Takai yra paženklinti charakteringu baltos ir raudonos juostelių žymėjimu, kuris sutinkamas intervalais palei taką, ypač kelio atsišakojimuose ar kryžkelėse.
Didelė dalis GR takų priklauso didesniam Europos Pėsčiųjų Takų tinklui, vingiuojančiam per daug šalių.
Chelmo stačiatikių dekanatas

Chelmo stačiatikių dekanatas (lenk. Dekanat Chełm) – vienas iš penkių Liublino-Chelmo stačiatikių vyskupijos dekanatų. Dekanatas ribojasi su Terespolio, Liublino ir Zamostės dekanatais. Dekanato centras yra Chelmo mieste.
99 (albumas)

Įrašymas

Albumas buvo kuriamas 2 metus. Jo įrašai buvo daromi keliose studijose, o prie kai kurių kūrinių skambesio „šlifavimo“ grupės nariai dirbo net po mėnesį.
Anksčiausia iš albumo dainų – „365 O.D.M.“ – buvo išleista 2016-ųjų pradžioje.
Prie albumo stipriai prisidėjo ne tik „G&G Sindikato“ grupės nariai, bet ir daug tiek visuomenėje gerai žinomų, tiek mažiau girdėtų muzikantų, tarp kurių Tadas Žukauskas, Rytis Tankevičius, Vytis Smolskas, Mindaugas Balčiūnas, Tadas Dešuka, Jievaras Jasinskis, Laurynas Lapė, Evaldas Petkus, Faustas Venckus, Sigitas Gailius, Eglė Gadeikytė, Algė Matekūnaitė, Mindaugas Papinigis ir kt.

Pristatymas

2018 m. vasario 16 d., po 2 metų nuo ankstesnio albumo „G&G Sindikatas“ išleido naująjį albumą „99“, kuris buvo pristatytas kovo 16 d. Kauno „Žalgirio“ ir kovo 24 d. Vilniaus „Siemens“ arenose vyksiančiuose koncertuose. Taip pat albumo pristatymas vyko klube „Tamsta“ vasario 17 d., į kurį buvo parduota vos 99 bilietai, kurių prekyba prasidėjo vasario 9 d. 9 valandą, 9 minutę.
Kita vidurnakčio pusė

Turinys

Antrojo pasaulinio karo metu Prancūzijoje jauna mergina Noelė Peidž įsimyli kanadietį lakūną Larį Duglasą. Jų romanas nutrūksta, kai Laris turi grįžti į gimtinę, tačiau jis pažada grįžti ir vesti Noelę. Netrukus ši supranta esanti nėščia, tačiau mylimasis pas ją taip ir negrįžta.
Keršydama meilužiui, Noelė pasidaro abortą ir pradeda naudotis vyrais tam, kad pasiektų savo tikslus. Tapusi žinoma aktore, ji suvilioja vieną turtingiausių pasaulio vyrų, graiką Konstantiną Demerį, nors iš tiesų jo nemyli.
Tuo metu Laris veda paprasta merginą Kateriną, su kuria susipažįsta JAV. Karui pasibaigus, jis dirba įvairiose aviacijos kompanijose. Noelė nusamdo privatų detektyvą, kuris nuolat seka Larį ir visomis priemonėmis stengiasi, kad šis netektų bet kokio darbo, į kurį yra priimamas. Galiausiai jis atvyksta į Graikiją, kur įsidarbina privataus lėktuvo pilotu, nors iš tiesų jį nusamdo Noelė. Po kurio laiko jis sužino tiesą ir tarp buvusių meilužių atsinaujina romanas. Matydami, kad jų santykiams gali pakenkti Lario žmona, jiedu pradeda planuoti Katerinos žmogžudystę. Nusikaltimas nepavyksta ir Laris su Noele suimami bei apkaltinami ketinimu nužudyti. Sužinojęs apie žmonos neištikimybę, į procesą įsikiša Noelės vyras, kurio poveikiu teisėjai nuteisia meilužius mirti...
Šviesmetis

Šviesmetis (šm, l. y.) – ne SI sistemos ilgio matas, vartojamas ypač dideliems atstumams nusakyti. Šviesmetis apibūdina tokį atstumą, kurį nukeliauja šviesa per vienerius metus, t. y. 9 460 730 472 580, 8 km (apie 9,5 trln. km).
1 šm = 0,3065 pc = 63241 av.
Šviesmetis kaip atstumo matas vartojamas astronomijoje.
Pvz.: Užrašas 5 šm reiškia, kad tai atstumas, kurį šviesa nuskrieja per 5 metus.
Cliff Burton

Mirtis

1986, Europos turo metu, Švedijoje, Metallic'os bosistas žuvo autobuso avarijoje. Jo vietą Metallic'oje užėmė Jason'as Newsted'as. Truputėlis Metallic'os narių atsiminimų:  

Vakarą prieš tragediją, Cliff'as su kolega Kirk'u draugiškai susiginčijo, kur kuris miegos. Cliff'as laimėjo ginčą, ir atsigulė ten kur norėjo. Ir tada, apie 4 valandą viskas prasidėjo...
Autobusas staiga pradėjo slysti ir vartytis, autobuse visi rėkė, buvo baisu, ir Metallic'os gitaristas Kirk'as, girdėjo visus rėkiant išskyrus Cliff'ą, ir nujautė kažką negero. Išlipę iš autobuso, Kirk'as ir James'as pamatė Cliff'o kojas kyšančias iš po autobuso, jie bandė jį pažadinti bet jis nejudėjo... Atvažiavo kranas su strėle, pakėlė autobusą, bet, deja, autobusas vėl nukrito ant Cliff'o. Visų manymu jis net neprabudo.
2006 m. Lapkričio 3 d. netoli avarijos vietos, buvo atidengtas paminklas Cliff'ui Burton'ui atminti, netoli avarijos vietos.
2009 m. Balandžio 4 d. Cliff'as pateko į Rokenrolo Šlovės Muziejų, kartu su Metallica.
Ravalpindis

Istorija

1959–1967 m. Ravalpindis buvo laikinoji Pakistano sostinė, kol 1967 m. ji buvo perkelta į netoliese esantį pastatytą naują miestą – Islamabadą, kuris tapo nuolatine šalies sostine.
Mykolas Arlauskas

Biografija

1955 m. baigė Lietuvos žemės ūkio akademiją. 1990 m. žemės ūkio mokslų daktaras, habilituotas biomedicinos mokslų daktaras.
Nuo 1955 m. Žemdirbystės instituto mokslinis darbuotojas, nuo 1995 m. profesorius. 1990-1992 m. Lietuvos Respublikos Aukščiausiosios Tarybos deputatas.

Mokslinė veikla

Paskelbė darbų apie žemės dirbimą, armens pagilinimą, arimo kokybės gerinimą, žemių sukultūrinimą. Parengė rekomendacijų žemės ūkio gamybai tobulinti. Suorganizavo pirmąsias arimo varžybas Lietuvoje (1966).
Bronius Krivickas

Biografija

Gimė Pervalkuose . Baigęs Biržų gimnaziją 1938–1943 m. Vytauto Didžiojo universitete ir Vilniaus universitete studijavo lietuvių literatūrą. Jis buvo Putino globojamos literatų grupės dalyvis.Vinco Mykolaičio-Putino globojamos „Šatrijos meno kuopos“ ir Balio Sruogos vadovaujamo Teatro seminaro dalyvis. 1938–1939 m. redagavo žurnalą „Ateitis“ ir 1939–1940 m. laikraštį „Studentų dienos“, 1944 m. dirbo žurnalo „Kūryba“ redakcijoje. Nuo 1944 m. rudens mokytojavo Biržų gimnazijoje.
1945 m. vasarį įsijungė į partizanų būrį, veikusį Nemunėlio Radviliškio apylinkėse ir Skaistkalnės miškuose, kur jau partizanavo du jo broliai. 1948–1949 m. buvo partizanų būrio vado pavaduotojas. Porą žiemų praleido bunkeryje, įsiruoštame žmonos tėvų sodyboje Tylinavos kaime, netoli Suosto. 1951–1952 m. priklausė LLKS Rytų Lietuvos srities štabui, buvo srities Visuomeninės dalies viršininkas, redagavo partizanų spaudą („Aukštaičių kova“, „Laisvės kova“). Žuvo KGB užverbuotam Aukštaitijos partizanų vadui J. Kimštui-Žalgiriui išdavus.

Kūryba

Mokydamasis gimnazijoje parašė feljetonų, studijuodamas reiškėsi kaip kritikas, novelistas ir dramaturgas (pjesės „Pušis ant kalno“, parašyta 1940 m., neišliko, „Pasaka apie karalaitį“ 1944 m.). Bendradarbiavo žurnaluose „Naujoji Romuva“, laikraščiuose „Darbininkas“, „XX amžius“.
Kritikos straipsniuose laikėsi griežtų estetinių kriterijų, novelėms būdingi stiprūs psichologiniai charakteriai, filosofijos potekstė, kai kurios turi eilėraščio proza bruožų. 1944 m. parengė diplominį darbą „Jono Aleksandravičiaus-Aisčio idėjų pasaulis“, tai pirma monografinė studija apie šį poetą.
Būdamas partizanu kūrė eilėraščius, sonetus, satyras, vertė, rašė publicistiką. Jo poezijoje kovojantis žmogus atsiskleidžia kaip įveikiantis savo žmogiškąsias silpnybes kūrėjas, per kančias išdidžiai eidamas į mirtį, randa Dievą ir meilę. Siekis tramdyti jausmus lėmė griežtų formų pasirinkimą. Satyrose naudojant groteską ir absurdo elementus tyčiojamasi iš sovietinės tikrovės, ironizuojami vadinamieji SSRS sąjungininkai.
Vienas pirmųjų 1948–1949 m. išvertė apie 80 J. V. Getės eilėraščių. Poezija (rinkiniai „Už didžią tiesą“, „Po Stalino saule“ ir kiti) plito nuorašais, spausdinta partizanų leidiniuose. 
Paliko rankraštinį rinkinį „Žiaurusis Dievas“, kuriame į atskirus skyrius sudėta 1945–1949 m. poetinė kūryba – 34 eilėraščių pluoštas, 38 sonetų ciklas, 53 eiliuoti margumynai ir „Poilsio valandai“ – 63 satyriniai kūriniai.
FC Torentul Chișinău

Istorija

Penkis sezonus žaidė elito divizione. 1995 m. išformuota komanda.
Innervisions

Dainų sąrašas

Visas dainas parašė Stevie Wonder.
Rolandas Janavičius

Biografija

Muzikinę karjerą pradėjo grodamas pučiamaisiais instrumentais ir dainuodamas. 1987 m. pakviestas į profesionalų ansamblį „Nerija“. Nuo 1991 iki 1996 m. dainavo grupėje „Rondo“. 1995 m. išleido pirmąjį solinį albumą „88-uosius prisiminus“ ir, panaudodamas įgytą sceninę patirtį, ėmėsi šou programų kūrėjo ir atlikėjo veiklos.
Būdamas 25-erių susirgo nosiaryklės vėžiu. Vėliau keletą metų sirgo skrandžio ir žarnyno vėžiu, nuo kurio 2007 m. birželio 30 d. naktį mirė Klaipėdos universitetinėje ligoninėje. Palaidotas Lėbartų kapinėse.
Gudeliai (Molėtai)

Istorija

1554 m. Balninkų seniūnijos inventoriuje Gudelių vietoje buvęs Monviniškio vienkiemis, kuriame gyvenęs Monvinas. Pirmąkart dabartinis vardas užrašytas Molėtų krikšto metrikų knygoje Nr. 1 (4 p.) de Gudeliu (1684). XVIII a. priklausė Toliejų seniūnijai, XIX a. – Čivylių valstybiam dvarui. 1765 m. Gudelių vienkiemyje gyveno Juozapas Žala ir Tomas Steiba. 1869 m. Čivylių valstybinio dvaro nausėdija. Vietos gyventojų liudijimu, po baudžiavos panaikinimo į Gudelius nuo Alantos atsikėlė Maigių, Rukšių ir Leišių šeimos, kurių palikuonys vėliau sudarė kaimo gyventojų pagrindą. 1923 12 ūkių 74 gyv. Iki 1927 m. kaimas išsikirstytas vienkiemiais. Iki 1927 m. Gudeliai priklausė Kuktiškių, po to Suginčių parapijai. Pokario metais Gudeliuose nugriautas Andriaus Rukšio kryžius, atstatytas apie 1990 m.
Iš Gudelių yra kilęs kunigas Maigys.
Jonas Albertas Radvila

Biografija

Kunigaikštis, kilęs iš Gediminaičių Radvilų giminės Olykos- Nesvyžiaus linijos, tėvas Albertas Radvila, motina Ona Ketler. Seserys Ona ir Kotryna mirė vaikystėje, Barbora Radvilaitė ištekėjo už Mikalojaus Kiškos.

Šeima

Žmona Lavinija Koreckaitė (Lawinia z Koreckich), sūnūs Jonas Vladislovas Radvila, Mykolas Karolis Radvila, duktė Ona Radvilaitė (m. 1659 m., vyras – Jonas Vladislovas Sanguška).
1621–1626 m. Upytės seniūnas.
Denija

Istorija

Dabartinio miesto ribose žmonių gyventa nuo priešistorinių laikų. Randama iberų kultūros liekanų. IV m. e. amžiuje gyvenvietę valdę graikai vadino Hemeroscòpion. Romėnų valdymo laikotarpiu buvo žinomas kaip Dianum.
Eudemonizmas

Eudemonizmas (sen. gr. eudaimonia – 'laimė') – etinė pažiūra, kuri laiko laimę vienintele neabejotina arba didžiausia vertybe, o veržimąsi į ją – vieninteliu pastoviu dorovingo elgesio motyvu bei kriterijumi. Eudemonizmas artimas hedonizmui. Nuo jo kartais skiriamas tik nevienodu laimės šaltinio aiškinimu. Labiausiai eudemonizmas paplitęs senovės graikų (Demokrito, Sokrato, kinikų, Aristotelio, stoikų) etikoje.
Laimė eudemonistų dažniausiai būdavo aiškinama kaip individo vidinė laisvė, pasiekiama savimone, protiniu ir dvasiniu lavėjimu, nepriklausomybės nuo išorinio pasaulio įgijimu, žmogų pavergiančių aistrų įveikimu. Socialinis eudemonizmas, kuris stipriausiai reiškėsi D. Didro, K. Helvecijaus, P. Holbacho etikoje, anglų utilitarizme (Dž. Bentamas), išplito naujaisiais laikais. Žmogaus veržimąsi į laimę XVIII a. prancūzų materialistai laikė įgimtu. Laimė, anot jų, esanti galutinis bet kurios visuomenės tikslas. Dž. Bentamas utilitarizmo etiką grindė principu: kuo daugiau laimės kuo didesniam skaičiui žmonių.
Tongerenas

Istorija

Tai vienas seniausių Belgijos miestų (kartu su Turnė), minimas nuo romėnų laikų.